Уважаеми читалищни членове, НЧ “КОЛКАТА “ вече 98г. е стожер на духовността в с. Люти брод.
 1925г. месец ноември е учредено читалището с първия протокол. Много сърцати будни българи през годините възраждат, съхраняват и предават своята обич и преданост към историята, събития, изявените личности и традициите. Лютиброждани живеят за българщината. Те ни предадоха своите желания да я има искрицата жарава за традициите, тържествено честване на националните празници, уважение и преклонение към паметниците, отбелязване на християнските празници, общоселски курбани за здраве, плодородие и благоденствие.
 Поклон пред нашите предшественици, ние настоящите читалищни членове сме длъжни да приемем и предадем искрицата огън към българската духовност и култура.
 Читалището - център на духовност, нямаме право да позволим да не изпълнява своята роля. Труден живот през 2022г. - финансова криза, пандемия, природни бедствия и война !
 В тези трудни критични дни в НЧ “Колката” бе център за изяви, празници, фестивали .
Голяма благодарност на всички читалищни членове, самодейците, дарители г-н Кмета и симпатизанти. Без вас не би било възможно активна читалищна дейност.

 **ОТЧЕТ 2022г.**

**Дейности:**

**1. Библиотечна и информационна дейност**
Осъществен проект " Българските библиотеки - съвременни центрове за четене и информираност". На стойност 1388,86 лв.

През изтеклата 2022 година бяха регистрирани 64 читатели от тях 9 броя са до 14 годишна възраст.

Общият брой на посещенията в библиотеката бяха 1383 , като 973 за дома, 303 в читалнята и 107 на организирани събития.

Чрез табла, витрини и кътове се изнасяше информация за празници и събития.

**2. Набавени библиотечни документи - регистрационни единици (книги) - 137**

- Чрез покупка - 124

- От дарения - 13

- Абонирани периодични издания - 6

 **Заети библиотечни документи - рег.единици;**
от тях: 1221

* Книги - 1156
* Други (например периодични издания ) - 65

 **Културни и други библиотечни събития - 30**

**3. Културно- масова работа**

Културно-масовата работа през годината беше насочена предимно към празници, бележити дати, чествания и годишнини.
Женският хор се представи много добре през изминалата година. Взе участие в местните празници и на фестивали: МФФ балкан фолк фест гр. Варна, НФС "Де е българското" с. Очин дол, Фестивал на патриотичната песен гр. София.

-Както всяка година, много тържествено преминаха Ботевите празници на 02.06 и 03.06
 -На първи март - ден на самодееца и баба Марта отбелязахме празника.

-Събрахме се и отпразнувахме Бабинден и осми март с тържествен обяд.

-3ти март национален празник на България- поднесохме цветя на паметниците в селото.

-Посрещане на пролетта с изложба на рисунки

-Коледно и новогодишно тържество